Parijda Kvebekka hamdardlik ramzi sifatida Eyfel minorasi chiroqlari o‘chiriladi

Parij ma’muriyati Eyfel minorasining chiroqlarini o‘chirish orqali Kanadaning Kvebek shahri aholisiga hamdardlik bildirishga qaror qildi, deya xabar bermoqda “Gazeta.ru”.

Bir muddat avval Kvebekdagi masjidda yuz bergan otishma oqibatida olti kishi halok bo‘lgani haqida xabar berilgan edi.
Butun Kvebek va Kanada aholisiga hamdardlik belgisini yo‘llash maqsadida, bugun yarim tunda Eyfel minorasining chiroqlari o‘chiriladi.
Ann Idalgo, Parij meri
Parij rahbari Kvebekda yuz bergan hodisani “dahshatga soluvchi jinoyat” deb atab, chegara bilmas zo‘ravonlikka qarshi kurash yo‘lida kvebekliklarni birlashishga chaqirgan.
 Kanada bosh vaziri Kvebek-Sitidagi masjidda yuz bergan otishmani qo‘rqoqlarga xos hujum deb atadi
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.